Tojikiston harbiy vertolyoti Afg'onistonda urib tushirilgani haqidagi xabarga munosabat bildirdi

Afg'oniston chegarasini kesib o'tgan Tojikiston harbiy-havo kuchlari vertolyoti 18 may kuni urib tushirilgani aytilgandi. Tojikiston Mudofaa vazirligi mazkur xabarni rad etdi.
“Mudofaa vazirligi bu ma'lumotlarning haqiqiy asosga ega emasligini rasman ma'lum qiladi”, deyiladi harbiy departamentda. Rad etilgan ma'lumotlarga ko'ra, Mi-17 Afg'oniston hududida urib tushirilgan. U 18 may kuni xorug'ga aksilterror operatsiyasi doirasida parvoz qilgani ta'kidlangan. Mahalliy aholi jurnalistlarga vertolyot qulaganini o'z ko'zlari bilan ko'rganini aytgan.
Tojikiston va Afg'oniston o'rtasidagi chegara mintaqasida vaziyat keskinlashib, munosabatlar yomonlashgan. “Tolibon” hatto “Tojikiston rahbariyatining afg'onlarga nisbatan murosasiz pozitsiyasi”ni ko'rsatuvchi tojik raqamlari bo'lgan yuk mashinalarining tranzitini ham taqiqlay boshlagan.
Avvalroq Afg'onistondan Tojikistonga 7 ta raketa uchirilgandi. Shuningdek, Rossiya hukumati Tojikistonga tojik-afg'on chegarasida zastava qurish uchun 100 million dollardan ortiq mablag' ajratishi ma'lum qilingan.